Italiano: Proverbi genovesi

“Non si può soffiare e succhiare”, una delle massime più note della lingua genovese, e quasi uno dei suoi emblemi, la troviamo già in Plauto; perciò non si può dire che sia in grado di connotare il carattere dei genovesi più di tanto, neppure se volessimo rivangare qualche parentela celto-ligure dell'autore latino, che era nato in quella che oggi è Romagna. E tra tutti i proverbi che passano per genovesi schietti, quelli che possono sufficienti radici tra noi, ad esprimere realmente la genovesità, sono pochi davvero: forse quello che dice meglio chi siamo è senza vino si naviga, senza mugugni no, assieme all'altro detto, suo fratello, i genovesi hanno pagato venti centesimi per mugugnare, dalla leggenda secondo cui i marinai liguri accettarono una paga più bassa, pur di avere la libertè di brontolare; tanto per dire che la libertà di parola e di pensiero erano per loro preferibili a tutto il resto, persino ai soldi, che è tutto dire.

Forme cristallizzate, stereotipi, epitomi del così detto buon senso o senso comune, i proverbi e i modi di dire non possiedono più alcuna forza creativa, né dialettica; sono aggregati di parole fra loro intrecciate che hanno forza di persuasione solo perché ci siamo abituati ad ascoltarli così, o perché sono in rima e ci piace pronunciarli in quella forma, un po' come ci capita con la poesia. Possono essere considerati infatti una forma di poesia, benché ad uno stato grezzo e appunto le prime raccolte di proverbi, a parte il libro della Bibbia che ne porta il nome, erano d'epoca ellenistica, estratte dai poemi epici dell'antichità. La visione del mondo che esprimono è spesso lontana dalla nostra, voce di un mondo molto diverso, forse più duro, ma anche meno ipocrita; a volte anche pronto a rinfacciarti verità sgradite. Invenzioni di chissà chi, che entrano a fare parte della memoria collettiva, che dimentica i nomi delle persone, ma ne salva le opere, proverbi e modi di dire sono la voce di un passato che non muore, anche se molte volte vorremmo lasciarcelo alle spalle; e se, stando a Borges, ogni volta che un uomo ripete un verso di Shakespeare, quell'uomo è Shakespeare, allora quando io ripeto un proverbio sono tutte quelle migliaia di persone che nei secoli, lo hanno ripetuto e faccio rivivere chi è vissuto prima di me. Spesso razzisti, e tutto fuorché inclusivi, i proverbi manifestano diffidenza verso i forestieri, le donne, i medici, i farmacisti e - dalle nostre parti - verso i preti e i rappresentanti dello Stato e delle forze dell'ordine; non dimentichiamo i rapporti a dir poco difficili con il Regno sabaudo dopo l'annessione dell'antica Repubblica. Da notare come una delle prime testimonianze del chiaro volgare genovese medioevale sia proprio un proverbio contro dei forestieri: negli Annali di Jacopo Doria (1280-1294) per altri scritti in latino; l'autore riporta questo detto: chi si fida di un Corso porta la testa in grembo, è come se già fosse decapitato, a rimarcare la poca o nessuno affidabilità degli isolani corsi. Voce di un mondo che non c'è più, di una mentalità che spesso non ha più ragione di esistere, i proverbi meritano di essere studiati proprio per ciò he sono, fonte di riflessione su ciò che siamo stati, che sta alla radice di ciò che saremo.

Ligure: Proverbi zeneixi

«Sciusciâ e sciorbî no se peu», uña de mascime ciù conosciue da lengua zeneise, e tòsto un di seu emblemi, l’attrovemmo za inte Plauto; donca no se peu dî ch’a segge in graddo de connottâ o carattere di zeneixi ciù de tanto, manco se se voëse anâ à revangâ unna quarche pæntella çelto-ligure de l’autô latin, ch’o l’ea nasciuo inte quella che ancheu a l’é Romagna. E, tra tutti i proverbi che passan pe sccetti zeneixi, quelli che pan avei de reixe abasta tra niatri, tanto da esprimme in sciô serio a zeneixitæ, en pöchi in davei: podama quello ch’o dixe ciù ben chi semmo niatri o l’é «Sensa vin se navega, sensa mogogni no», insemme con quell’atro dito, seu fræ, «I zeneixi an pagou trei citti pe mogognâ», apreuvo a-a lezzendia segondo a quæ i mainæ liguri an açettou unna paga ciù bassa, basta avei a libertæ de mogognâ; tanto pe dî che a libertæ de paròlla e de pensceo gh’ean ciù cae che tutto o resto, fiña de palanche, che l’é tutto dî.

Forme crestallizzæ, stereòtipi, epitomi do coscì dito «bon senso» ò senso commun, i proverbi e i mòddi de dî no gh’an ciù inte lô nisciuña fòrsa creativa, ni dialettica; son inandi de poule intressæ fra liatre ch’an fòrsa de persuaxon solo perché se semmo avviæ à sentîli coscì, ò perché son in rimma e ne gusta prononçiâli inte quella forma, un pittin comme n’accapita co-a poexia. Peuan ëse tegnui de fæto pe unna forma de poexia, sciben à un stato sgreuzzo e ben apòsta che e primme cheuggeite de proverbi, à parte o libbro da Bibbia ch’o ne pòrta o nomme, ean d’epoca ellenistica, stæte tiæ da-i poemmi epichi de l’antighitæ. A vixon do mondo che esprimman a l’é de soventi lontaña da-a nòstra, voxe de un mondo ben ben despægio, fòscia ciù duo, ma meno fäso ascì; de vòtte anche lesto à cacciâte in euggio de veitæ desgraddie. Invençioin de chi sa chi, che intran à fâ parte da memöia collettiva, ch’a l’ascòrda i nommi de persoñe, ma a ne sarva e euvie, i proverbi e i mòddi de dî son a voxe de un passou ch’o no meue, sciben che di belli viægi vorriëscimo lasciâselo a-e spalle; e se, stando a-o Borges, tutte e vòtte che un òmmo o repete un verso de Shakespeare, quell’òmmo o l’é Shakespeare, alantoa quande mi repeto un proverbio mi son tutte quelle miggiæe de persoñe che, inti secoli, l’an repetuo e daggo torna vitta à chi l’é visciuo avanti de mi. De spesso razzisti, e tutto feua che incluxivi, i proverbi manifestan mäfiansa verso i foresti, e dònne, i meghi, i speçiæ e – da-e nòstre bande – verso i prævi e i representanti do Stato e de fòrse de l’òrdene; no s’ascordemmo i rappòrti à dî pöco diffiçili co-o Regno sabaudo dòppo l’annescion de l’antiga Repubrica. Degno de nòtta che uña de primme testemonianse do ihairo vorgà zeneyze de l’Etæ de Mezo o l’é franco un proverbio contra di foresti: inti Annali do Jacopo Döia (1280-1294) pe atro scriti in latin; l’autô o repòrta sto dito chì: «Chi se fia in Corso porta la testa in scoso», chi se fia de un còrso o gh’à za a testa in scöso – l’é comme se o foïse za decapitou – pe remarcâ a pöca ò nisciuña affidabilitæ di isoen da Còrsega. Voxe de un mondo ch’o no gh’é ciù, de unna mentalitæ ch’a no l’à ciù raxon d’ëse, i proverbi meitan d’ëse studdiæ franco pe quello che son, vivagna de reflescioin in sce quello che semmo stæti, ch’a l’é a reixe de quello che saiemo.